|  |
| --- |
| **SLOVENŠČINA, 8. b**  **5. 4. 2020, 90. in 91. ura**  **Snov: Miško Kranjec: Otroci, čigavi ste?** |
| UVOD  Dragi učenec, učenka, dober dan.  Ker gre za isto snov, ti tokrat navodila pošiljam skupaj za obe uri, ki sta danes na urniku. Obravnavamo Kranjčevo besedilo Otroci, čigavi ste? |
| **1. NALOGA**  **V zvezek napiši naslov Miško Kranjec: Otroci, čigavi ste?**  **Prepiši.**  **Kraj dogajanja:** gostilna, pot do doma  **Čas dogajanja:** po 2. svetovni vojni (lahko ugotovimo na podlagi podatka iz besedila, da otroci v gostilni pijejo kokto)  Cockta (kot blagovna znamka) je bila prvič predstavljena v Planici leta 1953.  Knj. osebe: Jelševec, Metka, Vanči in še 3 otroci, Ivanka  **Prepiši spodnjo preglednico z deli besedila, v katerih pisatelj označuje očetova dejanja in vedenje otrok.**  **V vsakem stolpcu dodaj še en primer iz berila.**   |  |  | | --- | --- | | OČE | OTROCI | | .. široko je sedel …  … je rekel mogočno ..  … je s pomembnostjo rezal meso … | … so se stisnili na klop k steni in plaho gledali  Otroci so pogledali Metko  … so zapeli za njo …  … stopničke so se obrnile proti njej  … tri stopničke so zapele za njo  … svetle glavice so čepele  … glavice so strmele … |   Očetu ni pomembno otroke poslušati, pomembno mu je, kaj govori on. S tem poudari svojo vodilno vlogo v družini. |
| **2. NALOGA**  **S katerimi besedami so v besedilu poimenovani otroci? Poišči in prepiši primere v zvezek.** |
|  |
| **Svetujem, da si zdaj vzameš krajši odmor (ker se del do tu šteje kot 5. ura po urniku). Malo vstani, se pretegni, kaj popij in se potem vrni k delu, ki je štet kot 6. ura.** |
|  |
| **3. NALOGA**  **Da svoje misli usmeriš nazaj v našo vsebino, si najprej oglej 2 krajša posnetka o Mišku Kranjcu (en posnetek je brez spremnega besedila).**  <https://4d.rtvslo.si/arhiv/dnevnik/19673485>  <https://4d.rtvslo.si/arhiv/prekmurje-100/174628879> |
| **4. NALOGA**  **POUSTVARJANJE**  **Predstavljaj si, da si Metka (prvoosebna pripoved), ki doma mami pripoveduje o srečanju z očetom, o njegovem obnašanju in o popoldnevu, preživetim z njim v gostilni.**  **Prilagoditev: kdor je usmerjen na dopolnilni, naj napiše vsaj 5 povedi.**  **Preostali napišite vsaj 8 povedi.** |
| **Besedilo fotografiraj ali natipkaj (kar ti je lažje) in mi pošlji po el. pošti do srede, 8. 4.**  **simona.laknar.strahinic@stpavcka.si** |
| Obravnavano besedilo je lepa priložnost za razmišljanje o odnosih med odraslimi in otroki. Morda najdemo priložnost za ta pogovor, ko se spet vidimo v šoli. Tukaj pa te samo nagovorim z vprašanjem: Ali je sploh pomembno vprašanje, čigavi so otroci? Ali so otroci lastnina staršev?  Naj zapišem misel nekoga drugega: »Starši za otroke skrbijo, jih vzgajajo, nudijo čim boljše pogoje za življenje in jih pripravljajo na življenje. Toda otroci niso nikogaršnja lastnina. So otroci življenja, skozi katerega potujejo.«  Lep pozdrav tebi in tvoji družini, učiteljica Simona L. S. |